title: Leporicypraea mappa
text: Leporicypraea mappa a zo unan eus ar tri spesad a vez renket er genad Leporicypraea e kerentiad an hoc'higed-mor hervez Word Register of Marine species WoRMS. Ur spesad kregin boutin ez-lerc'hel a vev er meurvor Habask hag e meurvor Indez an hini eo.
  
  Taksonomiezh 
  Diskrivet eo bet ar spesad gant Linnaeus e 1758 .
  
  Heñvelsterioù a zo hervez an diskriverien evit ar spesad-se daoust d'an anv Leporicypraea geographica bezañ implijet un tamm muioc'h eget ar re all:
  
   Cypraea mappa Linnaeus, 1758 hervez ar re a renk an holl spesadoù Cypraeidae er spesad nemetañ Cypraea.
   Cypraea alga Perry, 1811 anv aet da get
   Mauritia mappa (Linnaeus, 1758) anv aet da get
  
  6 isspesad a zo bet diskrivet :
  
   isspesad : Leporicypraea mappa admirabilis  Lorenz, 2002 
   isspesad : Leporicypraea mappa aliwalensis  Lorenz, 2002 
   isspesad : Leporicypraea mappa mappa (Linnaeus, 1758) 
   isspesad : Leporicypraea mappa subsignata (Melvill, 1888) 
   isspesad : Leporicypraea mappa ultraviola Lorenz & Bridges, 2014 
   isspesad : Leporicypraea mappa viridis  (Kenyon, 1902)
  
  1 isspesad ouzhpenn a zo bet diskrivet met o vezañ studiet emañ c'hoazh :
  
   isspesad : Leporicypraea mappa rosea (Gray, 1824)
  
  Bevoniezh 
  Kregin boutin ezlerc'hel betek ral evit isspesadoù zo an hini eo. Kavet e vezont dindan bloc'hadoù reier pe koral etre live al lanv izel betek 110 m donder.
  
  Ment 
  Mentoù boutin ar c'hregin bras-se a zo etre 58 mm ha 86 mm hirder, met e c'hell bezañ kavet hiniennoù korrig betek 40 mm gour pe ramz, betek 101 mm.
  
  Gwelout ivez 
  Leporicypraea geographica, spesad tost-tre e dresadennoù ha Leporicypraea valentia spesad all ar genad.
  
  Kartenn al lec'hioù bevañ 
  Lec'h bevañ ar spesad a zo er Meurvor Habask ha meurvor Indez.
  
  Skeudennoù
  
  Notennoù ha daveennoù 
  
  Kregin
  Blotviled
  Cypraeidae